KU YOYA CETU VAKUA KILISTU
Muli na ku Pangesa Vuino Tumapapelo tua Mizimbu ya mu JW.ORG Ni?
Cipanga cetu ca ku ambulula ci na pu ca vuasi-vuasi, muomu lamba ya kama vuovuno i heta. (Visi. 24:11, 12, 20) Linga tu kuase vantu, tu hasa ku pangesa tumapapelo tua mizimbu ya mu jw.org, linga va lilongesa Lizi lia Njambi na ku kovela mu site yetu. Kalipapelo kaco ka kala na kondiku i tuala ku video Vika mua Pande ku Lilongesela Mbimbiliya? na ku va lania ku tantekeya mizimbu ya ingi ni ku lomba cilongesa ca Mbimbiliya. Vantu vamo ka ve ku tava mikanda yetu, vunoni va kala na cizango ca ku kovela mu site yetu. Ngeci mukemuo, tu lihakelenu kapandi ka ku hana ku vantu tumapapelo tua mizimbu ya mu jw.org. Ka tua pandele ku seza tumapapelo tuaco ku vantu ka vesi na cizango.
Omo mu pua na ku ya ku vipanga via tangua na tangua, mu hasa ku katula cizango ca muntu mu ku handeka nguenu: “Njili na vimo vi nji tonda ku mi hana. Eli lipapelo li mi tuamenena mu site yetu ya kala na mizimbu ya vuana, kaha na vivideo via handeka ha vimpande via ku liseza-seza.” (Yoa. 4:7) Mu ku linga tumapapelo tuaco tua pua tua tundende, mu hasa ku ambata tumo na ku tu hana ku vantu, hose ha mu uanena vukovelelo.
umb_Latn kmb_Latn umb_Latn umb_Latn